pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่งกรมคุ้มครองสิทธิและเสรีภาพ ช่วยเหลือเครือข่ายแท็กซี่ไทย หลังได้รับผลกระทบจากสถานการณ์โควิด เป็นคนกลางเจรจาบริษัทสินเชื่อปรับโครงสร้าง-ลดหนี้
วันจันทร์ที่ 23 สิงหาคม 2564
รัฐมนตรีว่าการกระทรวงยุติธรรม สั่งกรมคุ้มครองสิทธิและเสรีภาพ ช่วยเหลือเครือข่ายแท็กซี่ไทย หลังได้รับผลกระทบจากสถานการณ์โควิด เป็นคนกลางเจรจาบริษัทสินเชื่อปรับโครงสร้าง-ลดหนี้
รัฐมนตรีว่าการกระทรวงยุติธรรม สั่งกรมคุ้มครองสิทธิและเสรีภาพ ช่วยเหลือเครือข่ายแท็กซี่ไทย หลังได้รับผลกระทบจากสถานการณ์โควิด เป็นคนกลางเจรจาบริษัทสินเชื่อปรับโครงสร้าง-ลดหนี้
วันนี้ (วันจันทร์ที่ 23 สิงหาคม 2564) นายเรืองศักดิ์ สุวารี อธิบดีกรมคุ้มครองสิทธิและเสรีภาพ เปิดเผยว่า สืบเนื่องจากสถานการณ์การแพร่ระบาดของโรคติดเชื้อไวรัสโคโรน่า 2019 (COVID-19) ส่งผลกระทบและสร้างความเดือดร้อนให้ผู้ประกอบการสหกรณ์แท็กซี่ ซึ่งนายสมศักดิ์ เทพสุทิน รัฐมนตรีว่าการกระทรวงยุติธรรม ได้แสดงความเป็นห่วง โดยกรมคุ้มครองสิทธิฯ ได้มีการประชุมหารือแนวทางการแก้ไขปัญหาความเดือดร้อนของสมาคมการค้าเครือข่ายแท็กซี่ไทยที่ได้รับผลกระทบจากสถานการณ์เมื่อวันที่ 18 สิงหาคม 2564 ที่ผ่านมา ซึ่งสมาคมการค้าเครือข่ายแท็กซี่ไทย รวมถึงผู้ประกอบการสหกรณ์แท็กซี่ที่ได้รับความเดือดร้อน มีความประสงค์ให้ กรมคุ้มครองสิทธิและเสรีภาพ เป็นคนกลางในการเจรจากับบริษัทผู้ให้บริการสินเชื่อเช่าซื้อ เพื่อพิจารณาพักชําระหนี้ ปรับโครงสร้างหนี้ หรือพิจารณาลด หรืองดการเรียกเก็บค่าส่วนต่างที่เกิดขึ้นหลังจากการขายทรัพย์ที่ได้ยึดไป โดยกรมคุ้มครองสิทธิและเสรีภาพ จะเป็นคนกลางในการประสานงานกับบริษัทลิชซิ่งเพื่อเข้าสู่กระบวนการไกล่เกลี่ยข้อพิพาท ต่อไป
นายเรืองศักดิ์ กล่าวอีกว่า หากประชาชนได้รับความเดือดร้อนและไม่ได้รับความเป็นธรรม กระทรวงยุติธรรม พร้อมและยินดีให้ความช่วยเหลือประชาชนที่ได้รับความเดือดร้อนทุกคนอย่างเท่าเทียม โดยนํากระบวนการไกล่เกลี่ยข้อพิพาท ตามพระราชบัญญัติการไกล่เกลี่ยข้อพิพาท พ.ศ.2562 มาใช้แทนการฟ้องร้องดําเนินคดี เพื่อสร้างสังคมให้สันติสุข และยังช่วยลดค่าใช้จ่ายให้กับประชาชนและรัฐอีกด้วย และการเข้าถึงสิทธิต่างๆของประชาชนต้องได้รับโดยสะดวก รวดเร็ว และไม่มีค่าใช้จ่าย โดยประชาชนสามารถใช้บริการได้ทุกที่ ซึ่งกรมคุ้มครองสิทธิและเสรีภาพได้เพิ่มช่องทางและอํานวยความสะดวกให้ประชาชนเข้าถึงการไกล่เกลี่ยข้อพิพาทตามกฎหมาย ผ่านศูนย์ไกล่เกลี่ยข้อพิพาทภาคประชาชนในทุกพื้นที่ และทางออนไลน์ http://emediation.rlpd.go.th
โดยสามารถยื่นคําร้องขอไกล่เกลี่ยข้อพิพาทและติดตามความคืบหน้าในการให้บริการตลอด 24 ชั่วโมง ทั้งนี้ สามารถติดต่อขอรับความช่วยเหลือได้ที่ ส่วนกลาง (กรมคุ้มครองสิทธิและเสรีภาพ) และ ส่วนภูมิภาค (สํานักงานยุติธรรมจังหวัด ทุกแห่งทั่วประเทศ) หรือ ติดต่อที่ สายด่วนยุติธรรม โทร. 1111 กด 77
รัฐบาลไทย-ข่าวทำเนียบรัฐบาล-รมว.สุชาติ รับมอบเครื่องดื่มจากไทยกรุ๊ป โฮลดิ้งส์ ส่งมอบนายจ้างช่วยเหลือลูกจ้างในแคมป์คนงาน
วันศุกร์ที่ 2 กรกฎาคม 2564
รมว.สุชาติ รับมอบเครื่องดื่มจากไทยกรุ๊ป โฮลดิ้งส์ ส่งมอบนายจ้างช่วยเหลือลูกจ้างในแคมป์คนงาน
นายสุชาติ ชมกลิ่น รัฐมนตรีว่าการกระทรวงแรงงาน รับมอบผลิตภัณฑ์เครื่องดื่มจากไทยกรุ๊ป โฮลดิ้งส์ ส่งมอบนายจ้างช่วยเหลือลูกจ้างในแคมป์คนงาน
เมื่อวันที่ 2 กรกฎาคม 2564นายสุชาติ ชมกลิ่น รัฐมนตรีว่าการกระทรวงแรงงานรับมอบผลิตภัณฑ์เครื่องดื่มจากไทยกรุ๊ป โฮลดิ้งส์ มูลค่า 5,000,000 บาท จากนายโชติพัฒน์ พีชานนท์ ประธานกรรมการบริหาร ไทยกรุ๊ป โฮลดิ้งส์ นายมนตรี วงศ์ท่าเรือ กรรมการผู้จัดการ บริษัท อาคเนย์ประกันภัย จํากัด (มหาชน) และนางสาวสิริพร สุวิวัฒน์ธนกุล ผู้ช่วยกรรมการผู้จัดการสายงานสื่อสารองค์กร ไทยกรุ๊ป โฮลดิ้งส์ โดยมีนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน พล.ต.ต.นันทชาติ ศุภมงคล ประจําสํานักเลขาธิการนายกรัฐมนตรี ปฏิบัติหน้าที่กระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายสุทธิ สุโกศล ปลัดกระทรวงแรงงานพร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย ณ ห้องจัตุมงคล ชั้น 6 อาคารกระทรวงแรงงาน
รมว.สุชาติกล่าวว่า ท่าน พล.อ.ประยุทธ์ จันทร์โอชา นายกรัฐมนตรี และ รมว.กลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงานจากกรณีที่ทาง ศบค.มีมติให้ปิดแคมป์คนงานก่อสร้าง งดการเดินทางและเคลื่อนย้ายแรงงานในพื้นที่จังหวัดสีแดงเข้ม ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม เป็นเวลา 1 เดือน เพื่อควบคุมการแพร่ระบาดของโควิด-19 ในคลัสเตอร์แคมป์คนงานนั้น และได้มอบหมายให้กระทรวงแรงงานดูแลแรงงานที่ได้รับผลกระทบในครั้งนี้โดยการจ่ายเยียวยาสิทธิประโยชน์ทดแทนกรณีว่างงาน 50 เปอร์เซ็นของค่าจ้างนั้น
“ในวันนี้กระทรวงแรงงาน ขอขอบคุณภาคเอกชนอย่าง ไทยกรุ๊ป โฮลดิ้งส์ ที่ร่วมแรงร่วมใจกับภาครัฐ สนับสนุนผลิตภัณฑ์เครื่องดื่มมูลค่า 5,000,000 บาท เพื่อให้กระทรวงแรงงานนําไปส่งมอบให้แก่นายจ้าง เพื่อนําไปช่วยเหลือพี่น้องผู้ใช้แรงงานตามมาตรการปิดแคมป์คนงานในแคมป์ต่าง ๆ ต่อไป”นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-รองอธิบดีกรมท่าอากาศยาน ลงพื้นที่ติดตามความก้าวหน้า โครงการก่อสร้างงอาคารที่พักผู้โดยสารหลังใหม่ท่าอากาศยานนครศรีธรรมราช
วันพุธที่ 12 มกราคม 2565
รองอธิบดีกรมท่าอากาศยาน ลงพื้นที่ติดตามความก้าวหน้า โครงการก่อสร้างงอาคารที่พักผู้โดยสารหลังใหม่ท่าอากาศยานนครศรีธรรมราช
...
เมื่อวันที่ 11 มกราคม 2565 นายจรุณ มีสมบูรณ์ รองอธิบดีกรมท่าอากาศยาน ด้านมาตรฐานสนามบิน (รทย.มฐ.) กระทรวงคมนาคม เป็นประธานตรวจการจ้างและคณะกรรมการฯ ได้ประชุมและลงพื้นที่ติดตามความก้าวหน้าของโครงการก่อสร้างอาคารที่พักผู้โดยสารหลังใหม่ท่าอากาศยานนครศรีธรรมราช งวดที่ 24 ประจําวันที่ 11 มกราคม 2565 ณ ห้องประชุมสํานักงานผู้ควบคุมงานก่อสร้าง โดยมี นายถาวร แสงอําไพ ผู้อํานวยการท่าอากาศยานนครศรีธรรมราช พร้อมด้วยบริษัท วี เอ็นจิเนียริ่ง คอนซัลแตนท์ จํากัด บริษัท ซี.ซี.ดับบลิว จํากัด และ บริษัท เดฟินิท เอ็นจิเนียริ่ง คอนซัลแทนท์ จํากัด ร่วมประชุมและลงพื้นที่ตรวจงานโครงการก่อสร้าง
สําหรับความก้าวหน้าของการก่อสร้างอาคารที่พักผู้โดยสารอากาคารหลังใหม่ท่าอากาศยานนครศรีธรรมราช ตั้งแต่วันที่ 24 กันยายน 2562 ถึงวันที่ 31 ธันวาคม 2564 เปอร์เซ็นต์ผลงานที่สะสมที่ทําได้จริง 81.850% ผลงานล่าช้ากว่าแผนงาน -10.257% งานก่อสร้างล่าช้ากว่าแผนงานของผู้รับจ้าง คิดเป็น 92 วัน เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (Cocid-19)โดยโครงการก่อสร้างอาคารที่พักผู้โดยสารหลังใหม่ท่าอากาศยานนครศรีธรรมราช เริ่มสัญญาเมื่อวันที่ 24 กันยายน 2562 และจะสิ้นสุดสัญญาวันที่ 11 มีนาคม 2565 รวมระยะเวลาก่อสร้าง 900 วัน ใช้งบประมาณจํานวน 1,458.77 ล้านบาท เมื่อก่อสร้างแล้วเสร็จจะสามารถรองรับผู้โดยสารได้ 1,600 คน/ชั่วโมง จากเดิมรองรับผู้โดยสารได้ 450 คน ต่อชั่วโมง หรือ 1.2 ล้าน คนต่อปี เป็น 1,600 คน ต่อชั่วโมง หรือ 4 ล้านคนต่อปี พร้อมยกระดับเป็นท่าอากาศยานนานาชาติต่อไป
ในการนี้ รทย.มฐ. ได้กําชับให้บริษัทผู้รับจ้างเร่งดําเนินแผนการก่อสร้างพัฒนาท่าอากาศยานนครศรีธรรมราชเพื่อรองรับการท่องเที่ยวและการขยายตัวทางเศรษฐกิจของจังหวัดรวมถึงจังหวัดใกล้เคียง และ ในช่วงสถานการณ์การแพร่ระบาดของโรค Covid-19 ยังเน้นย้ําให้มีการสุ่มตรวจ ATK ผู้ปฏิบัติงานเป็นประจํา กําชับให้ผู้ปฏิบัติงานสวมหน้ากากอนามัยตลอดเวลา รักษาความสะอาดอุปกรณ์หรือเครื่องมือที่ใช้ปฏิบัติงาน และหากพบผู้ติดเชื้อให้ดําเนินการตามขั้นตอนของกระทรวงสาธารณสุขอย่างเคร่งครัดทันทีเพื่อป้องกันการแพร่ระบาดภายในโครงการก่อสร้างฯ
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 27 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย
วันพุธที่ 27 ตุลาคม 2564
ประกาศ ขสมก. ประจําวันที่ 27 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย
ประกาศ ขสมก. ประจําวันที่ 27 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย
พนักงานเก็บค่าโดยสารรถธรรมดา สาย 23 เพศหญิง อายุ 26 ปี
รัฐบาลไทย-ข่าวทำเนียบรัฐบาล-อนุทิน ให้รพ.บุษราคัมเพิ่มเตียงรับผู้ป่วยจากการค้นหาเชิงรุกในพื้นที่กทม. ลดการสูญเสียในบ้าน
วันพฤหัสบดีที่ 22 กรกฎาคม 2564
อนุทิน ให้รพ.บุษราคัมเพิ่มเตียงรับผู้ป่วยจากการค้นหาเชิงรุกในพื้นที่กทม. ลดการสูญเสียในบ้าน
รองนายกรัฐมนตรีและรัฐมนตรีว่าการกระทรวงสาธารณสุข ให้โรงพยาบาลบุษราคัมเพิ่มเตียงรองรับผู้ป่วยหมุนเวียนอย่างน้อย 50-100 เตียงในโซนพักผ่อน รับผู้ป่วยจากการค้นหาเชิงรุกของคาราวานรถฉุกเฉินของสพฉ. นําผู้ป่วยตกค้างตามบ้านในพื้นที่ กทม.เข้ารับการตรวจหาเชื้อ
รองนายกรัฐมนตรีและรัฐมนตรีว่าการกระทรวงสาธารณสุข ให้โรงพยาบาลบุษราคัมเพิ่มเตียงรองรับผู้ป่วยหมุนเวียนอย่างน้อย 50-100 เตียงในโซนพักผ่อน รับผู้ป่วยจากการค้นหาเชิงรุกของคาราวานรถฉุกเฉินของสพฉ. นําผู้ป่วยตกค้างตามบ้านในพื้นที่ กทม.เข้ารับการตรวจหาเชื้อและเข้าระบบการรักษา ลดความสูญเสียภายในบ้าน
วันนี้ (22 กรกฎาคม 2564) ที่โรงพยาบาลบุษราคัม อาคารอิมแพคชาเลนเจอร์ เมืองทองธานี จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และผู้บริหารกระทรวงสาธารณสุข ตรวจเยี่ยมโรงพยาบาลบุษราคัม ให้กําลังใจบุคลากรทางการแพทย์ที่ปฏิบัติงาน และให้สัมภาษณ์ว่า สถานการณ์ขณะนี้การแพร่ระบาดยังอยู่ในระดับสูง เนื่องจากสายพันธุ์เดลตาซึ่งเป็นเชื้อที่มีความรุนแรงและติดได้ง่าย ความรุนแรงของอาการเร็วขึ้นกว่าเดิม ทําให้มีผู้ป่วยอาการหนักเพิ่มมากขึ้น อย่างไรก็ตาม กระทรวงสาธารณสุขได้เพิ่มศักยภาพให้โรงพยาบาลบุษราคัมมีความพร้อมทั้งอุปกรณ์ ยา เวชภัณฑ์ ห้องไอซียู และห้องแยกความดันลบ เป็นต้นช่วยลดความแออัดในโรงพยาบาลหลักได้เป็นอย่างดี
นายอนุทิน กล่าวว่า ขณะนี้โรงพยาบาลบุษราคัมรับผู้ป่วยค่อนข้างมาก อัตราการครองเตียงมากกว่าร้อยละ 95 โดยในแต่ละวันจะมีผู้ป่วยหายกลับบ้านได้ ทําให้สามารถหมุนเวียนรับผู้ป่วยใหม่เข้าระบบรักษาอย่างต่อเนื่อง ล่าสุดวันนี้ได้สั่งการให้ขยายพื้นที่ในโซนพักผ่อน เพิ่มจํานวนเตียงให้มากที่สุดเท่าที่จะทําได้ เพื่อรองรับผู้ป่วยรายใหม่ในแต่ละวันจากการค้นหาเชิงรุกใน กทม. อย่างน้อยมีเตียงหมุนเวียน 50-100 เตียง เพื่อลดปัญหาการรอเตียง และการเข้าไม่ถึงระบบบริการ รวมถึงลดการสูญเสียในบ้าน ช่วยแบ่งเบาภาระให้ได้มากที่สุด
นอกจากนี้ได้สั่งการให้เลขาธิการสถาบันการแพทย์ฉุกเฉิน (สพฉ.) ประสานจัดเตรียมรถพยาบาลรถฉุกเฉิน รถกู้ภัย จัดทีมคาราวานฉุกเฉิน ลงพื้นที่ร่วมกทม. นําผู้ป่วยที่ตกค้างที่เข้าไม่ถึงระบบบริการ อาทิ ริมถนน อยู่ในบ้านที่หาเตียงไม่ได้ นําส่งโรงพยาบาลบุษราคัม ทุกรายจะได้รับการตรวจเชื้อด้วยRT PCR ก่อนคัดแยกเพื่อให้การรักษาที่เหมาะสม หากผลบวกจะรับไว้รักษา แต่หากผลลบจะส่งไปรักษาที่โรงพยาบาลอื่นๆ ตามอาการ ทั้งนี้ เพื่อให้ได้ใช้ช่วงเวลาที่มีมาตรการล็อคดาวน์ได้อย่างเต็มที่และให้เป็นประโยชน์มากที่สุด เริ่มดําเนินการได้ทันทีที่มีความพร้อม
“สถานการณ์เช่นนี้ไม่มีใครอยากเห็นการสูญเสีย ไม่ว่าจะพื้นที่กทม. หรือพื้นที่ใดๆก็ตาม กระทรวงสาธารณสุขจะพยายามเข้าไปช่วยเหลือแบ่งเบาภาระอย่างเต็มที่ ขอให้ความมั่นใจกับพี่น้องประชาชนทุกคน แพทย์ พยาบาล เจ้าหน้าที่ทุกฝ่ายที่เกี่ยวข้อง แม้ว่าเหนื่อยก็ตามยังคงทํางานกันอย่างสุดความสามารถ แต่ไม่ถดถอยและยังทุ่มเทกับการให้การรักษาพยาบาลรักษาชีวิตของผู้ป่วยทุกคน” นายอนุทินกล่าว
สําหรับโรงพยาบาลบุษราคัมได้เปิดรับผู้ป่วยตั้งแต่วันที่ 14 พฤษภาคม จนถึง 22 กรกฎาคม 2564 รวม 10,739 ราย รักษาหายกลับบ้านรวม 7,226 ราย ส่งรักษาต่อ 257 ราย อยู่ระหว่างการรักษา 3,167 ราย
********************************* 22 กรกฎาคม 2564
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบกรมราชทัณฑ์ กพ.นี้ วัคซีนโควิดเข็ม 3 ต้องถึงผู้ต้องขังอย่างครอบคลุม
วันพฤหัสบดีที่ 10 กุมภาพันธ์ 2565
รัฐมนตรีว่าการกระทรวงยุติธรรม มอบกรมราชทัณฑ์ กพ.นี้ วัคซีนโควิดเข็ม 3 ต้องถึงผู้ต้องขังอย่างครอบคลุม
รัฐมนตรีว่าการกระทรวงยุติธรรม มอบกรมราชทัณฑ์ กพ.นี้ วัคซีนโควิดเข็ม 3 ต้องถึงผู้ต้องขังอย่างครอบคลุมทั่วประเทศ หลังเวลานี้ฉีดไปแล้วกว่าแสนราย
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการจัดหาวัคซีนโควิด-19 ให้แก่ผู้ต้องขัง ว่า กรมราชทัณฑ์ฉีดวัคซีนเข็ม 1-2 ให้กับผู้ต้องขังไปแล้ว 248,632 คน คิดเป็น 91.3% ส่วนสาเหตุที่ยังฉีดไม่ครบนั้น เพราะ เป็นผู้ต้องขังเข้าใหม่ รวมถึงผู้เพิ่งรักษาหายจากการติดเชื้อ ในส่วนการจัดสรรวัคซีนเข็ม 3 ให้แก่ผู้ต้องขัง ขณะนี้กรมควบคุมโรคจัดสรรให้แล้วที่ 280,000 โดส แต่จะเป็นการทยอยส่งมอบ ซึ่งเวลานี้ผู้ต้องขังได้รับการฉีดวัคซีนเข็มที่ 3 แล้วจํานวน 107,346 คน
"ผมต้องขอบคุณ กระทรวงสาธารณสุข รวมถึง กรมควบคุมโรค ที่จัดสรรวัคซีนให้แก่เจ้าหน้าที่ผู้คุม และ ผู้ต้องขัง จากนี้กรมราชทัณฑ์ ต้องจัดสรร วางแผน การฉีดวัคซีนเข็ม 3 ให้รวดเร็วขึ้น โดยผมหวังว่าในเดือนกุมภาพันธ์นี้ ตัวเลขผู้ต้องขังได้รับวัคซีนจะมากขึ้นโดยจะครอบคลุมไปยังผู้ต้องขังทั่วประเทศ ผมมีความเป็นห่วง เจ้าหน้าที่ และผู้ต้องขังเป็นอย่างมากในเรื่องของ โควิด 19 สิ่งสําคัญคือวัคซีนต้องครบ ผู้บริหารต้องช่วยกันประสานเพื่อหาวัคซีน และหากเราทําตรงนี้ได้ดีมันก็ยังช่วยป้องกันโรคให้กับบุคลากรของเรา ผมต้องขอบคุณข้าราชการราชทัณฑ์ทุกคนที่ทํางานหนัก ทั้งการเฝ้าเวรยาม การวางแผนการรักษาโควิด อย่างน้อยวันนี้สิ่งที่เราต้องทําคือปฏิบัติตามหลักสิทธิมนุษยชนเพื่อผู้ต้องขัง” รัฐมนตรีว่าการกระทรวงยุติธรรม กล่าว
รัฐบาลไทย-ข่าวทำเนียบรัฐบาล-ไทยเตรียมจัดแข่งขัน “โมโต จีพี” สนามที่ 18 (30 ก.ย. - 2 ต.ค. 65) กระตุ้นการท่องเที่ยว ขับเคลื่อนเศรษฐกิจประเทศ
วันอังคารที่ 3 พฤษภาคม 2565
ไทยเตรียมจัดแข่งขัน “โมโต จีพี” สนามที่ 18 (30 ก.ย. - 2 ต.ค. 65) กระตุ้นการท่องเที่ยว ขับเคลื่อนเศรษฐกิจประเทศ
.....
กระทรวงสาธารณสุข เผยว่า ประเทศไทยว่างเว้นการจัดการแข่งขัน รายการ "โมโต จีพี" เป็นเวลา 2 ปีแล้ว บวกกับภาพรวมสถานการณ์การแพร่ระบาดของโรคโควิด-19 ในปัจจุบัน มีแนวโน้มที่ดีขึ้น เนื่องจากประชาชนในประเทศได้รับการฉีดวัคซีนแล้วก็ว่า 80% เข็มกระตุ้นกว่า 36%
.
ดังนั้น คณะกรรมการอํานวยการจัดการแข่งขันรถจักรยานยนต์ชิงแชมป์โลก รายการ โมโต จีพี ประจําปี 64 - 69 (6 ปี) จึงเห็นควรให้มีการจัดการแข่งขันรถจักรยานยนต์ชิงแชมป์โลกรายการดังกล่าวในปีนี้
.
ทั้งนี้ จากผลสําเร็จเมื่อปี 62 พบว่า มีนักท่องเที่ยวเดินทางเข้ารับชมการแข่งขันกว่า 50,000 คน และเดินทางท่องเที่ยวต่อในประเทศเมื่อจบการแข่งขัน สร้างเงินหมุนเวียนในระบบเศรษฐกิจโดยรวมกว่า 4,000 ล้านบาท
.
สําหรับมาตรการป้องกันควบคุมโรคโควิด 19 นั้น จะดําเนินงานตามประกาศและข้อกําหนดของคณะกรรมการควบคุมโรคติดต่อ จ.บุรีรัมย์
.
ส่วนมาตรการในการเดินทางเข้าประเทศของผู้เข้าร่วมแข่งขัน ผู้ที่เกี่ยวข้องและนักท่องเที่ยว ให้เป็นไปตามสถานการณ์และประกาศของ ศบค. ย้ําว่า ผู้ที่เดินทางเข้าประเทศต้องได้รับการฉีดวัคซีนโควิด-19 แล้วอย่างน้อย 3 เข็ม
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เริ่มแล้ว! จองโรงแรม/ที่พักกับ “เราเที่ยวด้วยกัน” ถึง 23 ม.ค. 65 จำนวน 2 ล้านสิทธิ
วันเสาร์ที่ 9 ตุลาคม 2564
เริ่มแล้ว! จองโรงแรม/ที่พักกับ “เราเที่ยวด้วยกัน” ถึง 23 ม.ค. 65 จํานวน 2 ล้านสิทธิ
....
โครงการเราเที่ยวด้วยกัน เฟส 3 เปิดให้ประชาชนจองโรงแรม/ที่พักแล้วตั้งแต่วันนี้ – 23 ม.ค. 65 โดยสามารถเข้าพักได้ตั้งแต่วันที่ 15 ต.ค. 64 เป็นต้นไป และจะสิ้นสุดโครงการวันที่ 31 ม.ค. 65
.
3 สิทธิที่จะได้รับจากโครงการเราเที่ยวด้วยกัน เฟส 3 ประกอบด้วย
✅สิทธิที่ 1 : ส่วนลดค่าที่พัก 40% สูงสุดไม่เกิน 3,000 บาท/ห้อง/คืน สูงสุด 15 ห้องหรือ 15 คืน
✅สิทธิที่ 2 : รับคูปองสูงสุด 600 บาท/ห้อง/คืน (ทุกวัน) ใช้เป็นส่วนลดค่าอาหารและค่าเข้าสถานที่ท่องเที่ยวที่ร่วมโครงการโดยประชาชนชําระ 60% และรัฐบาลสนับสนุนอีก 40% ผ่านการตัดเงินจากคูปอง
✅สิทธิที่ 3 : คืนเงินค่าตั๋วเครื่องบิน 40% สูงสุดไม่เกิน 3,000 บ./ผู้โดยสาร เมื่อเดินทางท่องเที่ยวไปยัง ภูเก็ต พังงา กระบี่ สุราษฎร์ธานี สงขลา เชียงใหม่ และเชียงราย
.
ประชาชนที่สนใจสามารถลงทะเบียนร่วมโครงการได้ที่ www.เราเที่ยวด้วยกัน .com โดยเบอร์โทรศัพท์ที่ลงทะเบียนจะต้องเป็นเบอร์เดียวกับที่ลงทะเบียนแอปฯ เป๋าตัง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลื้ม! “อัญมณี - เครื่องประดับไทย” ครึ่งปีแรก 65 ทำรายได้กว่า 3 พันล้านเหรียญสหรัฐ
วันจันทร์ที่ 22 สิงหาคม 2565
ปลื้ม! “อัญมณี - เครื่องประดับไทย” ครึ่งปีแรก 65 ทํารายได้กว่า 3 พันล้านเหรียญสหรัฐ
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม รับทราบข้อมูลจากกระทรวงพาณิชย์ว่าการส่งออกสินค้าอัญมณีและเครื่องประดับ (ไม่รวมทองคําไม่ขึ้นรูป) ช่วงไตรมาสที่ 1 - 2 (ม.ค. - มิ.ย.) ของปี 65 มีมูลค่ารวม 3,884.21 ล้านเหรียญสหรัฐ เพิ่มขึ้น 40.96% จากช่วงเวลาเดียวกันในปีที่แล้ว หากรวมการขยายตัวเพิ่มขึ้น จากยอดส่งออกทั้งปี 65 อาจมีมูลค่าถึง 7,392.49 ล้านเหรียญสหรัฐ (233,647 ล้านบาท)
.
นายกฯ ขอบคุณทุกหน่วยงานที่เกี่ยวข้อง ที่ร่วมกันผลักดันศักยภาพสินค้าไทยเพื่อการส่งออก โดยเฉพาะอัญมณีและเครื่องประดับของไทย ทําให้เกิดการแพร่หลายในตลาดต่างประเทศ ซึ่งเป็นการสร้างรายได้ให้แก่ผู้ประกอบการ และส่งผลให้มีเงินหมุนเวียนในระบบเศรษฐกิจไทยอย่างมีประสิทธิภาพ
.
ทั้งนี้ ระหว่างวันที่ 7 - 11 ก.ย. 65 จะมีการจัดงานแสดงสินค้าอัญมณีและเครื่องประดับ (Bangkok Gems and Jewelry Fair) ครั้งที่ 67 ณ อิมแพค เมืองทองธานี คาดว่าจะมีผู้เข้าชมงานกว่า 10,000 รายจากทั่วโลก และเกิดการสั่งซื้อไม่ต่ํากว่า 1,200 ล้านบาท
.
อ่านเพิ่มเติม คลิกhttps://www.thaigov.go.th/news/contents/details/58183
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส จัดกิจกรรม I – Share ครั้งที่ 1 อย่างต่อเนื่อง มุ่งสร้างองค์กรแห่งการเรียนรู้พร้อมทำงานเชิงรุก
วันพุธที่ 29 ธันวาคม 2564
ดีอีเอส จัดกิจกรรม I – Share ครั้งที่ 1 อย่างต่อเนื่อง มุ่งสร้างองค์กรแห่งการเรียนรู้พร้อมทํางานเชิงรุก
ดีอีเอส จัดกิจกรรม I – Share ครั้งที่ 1 อย่างต่อเนื่อง มุ่งสร้างองค์กรแห่งการเรียนรู้พร้อมทํางานเชิงรุก
เมื่อวันที่ 29 ธันวาคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดกิจกรรม I - Share ครั้งที่ 1 พร้อมให้เกียรติเป็นวิทยากรบรรยายถ่ายทอดองค์ความรู้และประสบการณ์ ในหัวข้อเรื่อง “ทักษะการนําเสนอ (Presentation Skills)” ณ ห้องประชุม 802 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม ซึ่งเป็นการดําเนินกิจกรรมภายใต้โครงการบริหารจัดการองค์ความรู้ของสํานักงานปลัดกระทรวงดิจิทัลฯเพื่อพัฒนาการจัดการความรู้ขององค์กรให้ก้าวสู่การสร้างองค์กรแห่งการเรียนรู้ ปลูกฝังวัฒนธรรมการเรียนรู้ด้วยกิจกรรมส่งเสริมการเรียนรู้ต่างๆ ในเชิงรุกที่หลากหลาย อีกทั้งเป็นการแลกเปลี่ยนเรียนรู้ของบุคลากรภายในหน่วยงาน สป.ดศ. และหน่วยงานในสังกัด สามารถนําความรู้ที่ถ่ายทอดไปใช้ในการปฏิบัติงานได้อย่างมีประสิทธิภาพ
************************
รัฐบาลไทย-ข่าวทำเนียบรัฐบาล-“สาธิต” ชูอาหารพื้นบ้านเป็นยาตามวิถีธรรมชาติ เดินหน้า โครงการ “อาหารเป็นยา” จ.น่าน
วันจันทร์ที่ 27 มิถุนายน 2565
“สาธิต” ชูอาหารพื้นบ้านเป็นยาตามวิถีธรรมชาติ เดินหน้า โครงการ “อาหารเป็นยา” จ.น่าน
รัฐมนตรีช่วยว่าการกระทรวงสาธารณสุข ชูอาหารพื้นบ้านใช้เป็นยารักษาแบบวิถีธรรมชาติ พร้อมเดินหน้าโครงการ “อาหารเป็นยา” จ.น่าน สร้างเมืองแห่งอาหารปลอดภัย สร้างมูลค่าและรายได้ให้ประชาชนในพื้นที่
วันนี้ (27 มิถุนายน 2565) ที่โรงพยาบาลส่งเสริมสุขภาพตําบลถืมตอง อ.เมืองน่าน จ.น่าน ดร.สาธิต ปิตุเตชะรัฐมนตรีช่วยว่าการกระทรวงสาธารณสุข เปิดโครงการ “อาหารเป็นยา” จ.น่าน และให้สัมภาษณ์ว่า สมุนไพรไทยเป็นพืชที่มีประโยชน์และคุณค่าทางโภชนาการ รวมทั้งสามารถนํามาใช้ดูแลสุขภาพในเบื้องต้น ลดปัจจัยเสี่ยงของการเกิดโรคไม่เรื้อรังซึ่งเป็นปัญหาสุขภาพอันดับต้น ๆ สามารถป้องกันและแก้ไขได้ด้วยการปรับเปลี่ยนพฤติกรรมนําไปสู่การมีสุขภาพดี ชีวิตยืนยาว และยังสามารถสร้างรายได้ สร้างเศรษฐกิจให้กับประเทศ นําครัวไทยสู่ครัวโลก ต่อไปในอนาคต
ดร.สาธิตกล่าวต่อว่า จังหวัดน่านเป็นจังหวัดที่มีความหลากหลายของวิถีชีวิตและวัฒนธรรม ตามเอกลักษณ์แต่ละพื้นถิ่น โดยเฉพาะวัฒนธรรมด้านอาหาร มีผักพื้นเมือง เช่นมะแขว่นมีสรรพคุณบํารุงโลหิตบํารุงหัวใจขับลมในลําไส้ ขับปัสสาวะ บํารุงธาตุหน่อหวายมีธาตุสังกะสี สรรพคุณดับพิษร้อน ดับพิษไข้ แก้ไอ บํารุงน้ําดี แก้ร้อนในแก้กระหายน้ํา ช่วยให้เจริญอาหาร ลดความเครียดไกยีเป็นสาหร่ายที่มีโปรตีนสูง มีใยอาหารและวิตามินซีสูงเป็นต้น สามารถนํามาประกอบอาหารที่หลากหลาย ซึ่งประโยชน์และคุณค่าทางโภชนาการ อาทิ เมนูไก่มะแขว่น,แกงแค,น้ําพริกไกยี,แกงผักอะยิอะเย๊าะ,หลามบอน,ตําหน่อหวาย,แกงส้มเมือง โดย จ.น่าน ได้ดําเนินโครงการ “อาหารเป็นยา” พัฒนาตั้งแต่ต้นน้ํา กลางน้ํา และปลายน้ํา เพื่อให้เป็นเมืองแห่งอาหารปลอดภัย ทั้งการผลิต ขนส่งและแปรรูป สร้างคุณค่าและมูลค่าจากผลผลิต และส่งเสริมความรู้อาหารพื้นบ้านร่วมกับคลินิกหมอครอบครัวทั้งการปลูกพืชสมุนไพรเพื่อการบริโภค,รับประทานอาหารให้เป็นยาตามวิถีธรรมชาติที่เหมาะสม,ส่งเสริมการออกกําลังกายในการลดเสี่ยง ลดโรค,พัฒนาคุณภาพการผลิตอาหารพื้นบ้าน ผลิตภัณฑ์อาหารสําเร็จรูป และเครื่องดื่มเพื่อรองรับการท่องเที่ยวและการส่งออก,ส่งเสริมให้สถานประกอบการ ร้านอาหาร และแผงลอย รวมถึงพัฒนาผ่านเกณฑ์มาตรฐานClean Food Good Tasteและมีเมนูชูสุขภาพประจําร้าน เป็นต้น
สําหรับในช่วงบ่ายวันนี้ ได้ลงพื้นที่ติดตามการดําเนินงานตามมาตรการปลอดภัยสําหรับองค์กร (Covid Free Setting)หลังจากที่ ศบค. มีการปรับพื้นที่สถานการณ์ทั่วราชอาณาจักร โดยภาพรวมการประเมินร้านอาหารในระบบThai Stop COVID Plusของจังหวัดน่าน ตั้งแต่วันที่ 4 - 23 มิถุนายน 2565 จํานวน 215 แห่งมีร้านอาหารผ่านการประเมิน 212 แห่ง หรือคิดเป็นร้อยละ 99 และไม่ผ่านการประเมิน 3 แห่ง หรือคิดเป็นร้อยละ 1
******************************************** 27 มิถุนายน 2565
รัฐบาลไทย-ข่าวทำเนียบรัฐบาล-โฆษกรัฐบาลเตือนหน่วยงานเกี่ยวข้องเข้มงวดตรวจสอบถิ่นกำเนิดสินค้าก่อนส่งออก นายกฯ ห่วงสินค้าไทยขาดความน่าเชื่อถือจากคู่ค้าสหรัฐฯ และสหภาพยุโรป ดีใจโอกาสส่งออกวัตถุดิบอาหารยังพุ่ง ปลื้มผลิตภัณฑ์จากแมลงฮิตในตลาดสหรัฐฯ ต่อเนื่อง
วันอาทิตย์ที่ 5 มิถุนายน 2565
โฆษกรัฐบาลเตือนหน่วยงานเกี่ยวข้องเข้มงวดตรวจสอบถิ่นกําเนิดสินค้าก่อนส่งออก นายกฯ ห่วงสินค้าไทยขาดความน่าเชื่อถือจากคู่ค้าสหรัฐฯ และสหภาพยุโรป ดีใจโอกาสส่งออกวัตถุดิบอาหารยังพุ่ง ปลื้มผลิตภัณฑ์จากแมลงฮิตในตลาดสหรัฐฯ ต่อเนื่อง
โฆษกรัฐบาลเตือนหน่วยงานเกี่ยวข้องเข้มงวดตรวจสอบถิ่นกําเนิดสินค้าก่อนส่งออก นายกฯ ห่วงสินค้าไทยขาดความน่าเชื่อถือจากคู่ค้าสหรัฐฯ และสหภาพยุโรป ดีใจโอกาสส่งออกวัตถุดิบอาหารยังพุ่ง ปลื้มผลิตภัณฑ์จากแมลงฮิตในตลาดสหรัฐฯ ต่อเนื่อง
วันนี้ (5 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงสินค้าส่งออกไทยขาดความน่าเชื่อถือจากคู่ค้าตะวันตก กําชับหน่วยงานที่เกี่ยวข้องตรวจสอบถิ่นกําเนิดสินค้าก่อนส่งออกอย่างเข้มงวด หลังกระทรวงพาณิชย์ออกเตือนผู้ประกอบการถึงหลักเกณฑ์ประเภท Form C/O ทั่วไป สําหรับการส่งออกสินค้าไปยังสหรัฐอเมริกาและสหภาพยุโรป โดยเป็นการดําเนินการเพื่อป้องกันการหลบเลี่ยงมาตรการทางการค้าที่ประเทศนําเข้ากําหนด
ซึ่งกรมการค้าต่างประเทศ ระบุว่า หากพบสินค้าผลิตไม่ถูกต้องตามกฎถิ่นกําเนิดที่ประเทศปลายทางกําหนด จะส่งผลให้ผู้ส่งออกถูกเรียกเก็บอากรเพิ่มจากประเทศปลายทาง และไทยอาจถูกมองว่าเป็นฐานในการแอบอ้างถิ่นกําเนิดสินค้าได้ โดยผู้ส่งควรตอบสอบสินค้าที่จะส่งออกว่ามีการผลิตถูกต้องตามกฎถิ่นกําเนิดที่ประเทศปลายทางกําหนดหรือไม่ เพื่อป้องกันผลเสียหายดังกล่าวที่อาจเกิดขึ้นได้ในอนาคต
โฆษกประจําสํานักนายกรัฐมนตรี กล่าวว่า จากปัญหาความมั่นคงทางอาหารทําให้เกิดการระงับส่งออกสินค้าทางการเกษตรและอาหารในหลายประเทศ เป็นโอกาสของไทยในการส่งเสริมการส่งออกสินค้าทางการเกษตรและอาหารที่มีปริมาณผลผลิตสูงกว่าความต้องการบริโภคภายในประเทศออกสู่ตลาดโลก จึงขอให้หน่วยงานทุกฝ่ายร่วมบูรณาการการดําเนินงานเพื่อเสริมสร้างศักยภาพด้านการส่งออกให้พัฒนายิ่งขึ้นอย่างยั่งยืน อีกทั้งแสวงหาโอกาสให้สินค้าไทยออกสู่ตลาดต่างประเทศอย่างมีประสิทธิภาพ
รัฐบาลมุ่งมั่นเดินหน้าประเทศไปสู่การเป็นครัวโลก ประเทศไทยได้ชื่อว่าเป็นอู่ข้าวอู่น้ํา มีผลผลิตที่หลากหลาย แม้ปัจจุบันโลกกําลังเผชิญกับความท้าทาย ซึ่งการจะผลักดันให้ประเทศไทยเป็นครัวของโลก จะต้องประสานงานกับทุกหน่วยงานที่เกี่ยวข้อง ควบคู่ไปกับความยั่งยืนทางสิ่งแวดล้อม ที่ถือเป็นหัวใจสําคัญในการขับเคลื่อนเศรษฐกิจ เพื่อเดินหน้าประเทศไทยต่อไป โดยนายกฯ ยินดีที่สินค้าแมลง โปรตีนจากแมลง และอาหารจากแมลงไทย กําลังเป็นที่นิยมในสหรัฐฯ มีการขยายตัวของตลาดอย่างต่อเนื่องจากเทรนด์การบริโภคอาหารและการออกกําลังกายเพื่อสุขภาพในปัจจุบัน ซึ่งอาหารจากแมลงเป็นโปรตีนทางเลือกที่อุดมไปด้วยสารอาหาร มีคุณค่าทางโภชนาการสูง มีวิตามินและแร่ธาตุ สามารถบริโภคได้ในหลากหลายรูปแบบ
“นายกรัฐมนตรีกําชับทุกฝ่ายในการตรวจสอบสินค้าส่งออกให้ตรงกับมาตรการของคู่ค้าอย่างเข้มงวดเพื่อรักษามาตรฐานและความเชื่อมั่น ขอบคุณทุกหน่วยงานที่เกี่ยวข้องในการร่วมแก้ไขปัญหาด้านการส่งออกและผลักดันผลผลิตสินค้าไทยให้เป็นที่รู้จักในตลาดต่างประเทศมากยิ่งขึ้น พร้อมยินดีที่ไทยมีศักยภาพในการรับมือปัญหาด้านความมั่นคงทางอาหาร อีกทั้งผู้ประกอบการมีความพร้อมต่อการพัฒนาอุตสาหกรรมอาหารอย่างต่อเนื่อง ซึ่งสามารถตอบโจทย์เทรนด์โลกด้านการรักษาสุขภาพและยับยั้งภาวะโลกร้อนด้วยนวัตกรรมการบริโภคทางเลือกใหม่อย่างเป็นรูปธรรม” นายธนกรฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย ยอดค่าใช้จ่ายจากโครงการลดค่าครองชีพของรัฐ “พุ่งแล้วกว่า 4.8 หมื่นล้านบาท” เตือนผู้มีสิทธิคนละครึ่งเดิม รีบสแกน “เป๋าตัง” ใช้จ่ายก่อนเวลา 22.59 น. วันนี้ 28 ก.พ.65
วันจันทร์ที่ 28 กุมภาพันธ์ 2565
โฆษกรัฐบาลเผย ยอดค่าใช้จ่ายจากโครงการลดค่าครองชีพของรัฐ “พุ่งแล้วกว่า 4.8 หมื่นล้านบาท” เตือนผู้มีสิทธิคนละครึ่งเดิม รีบสแกน “เป๋าตัง” ใช้จ่ายก่อนเวลา 22.59 น. วันนี้ 28 ก.พ.65
โฆษกรัฐบาลเผย ยอดค่าใช้จ่ายจากโครงการลดค่าครองชีพของรัฐ “พุ่งแล้วกว่า 4.8 หมื่นล้านบาท” เตือนผู้มีสิทธิคนละครึ่งเดิม รีบสแกน “เป๋าตัง” ใช้จ่ายก่อนเวลา 22.59 น. ภายในวันนี้  (28 ก.พ. 65) เพื่อไม่ให้ถูกตัดสิทธิ
วันที่ 28 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายในการขับเคลื่อนทุกกลไกเพื่อช่วยเหลือประชาชนในยุคที่ต้องเผชิญกับผลกระทบของสถานการณ์โควิด -19 โดยรัฐบาลได้มีมาตรการลดภาระค่าครองชีพของรัฐเพื่อแบ่งเบาค่าใช้จ่ายประจําวันของประชาชน เป็นการกระตุ้นและฟื้นฟูเศรษฐกิจ ซึ่งความคืบหน้ายอดค่าใช้จ่ายในรอบปีใหม่นี้ 2565 ประกอบด้วยโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 และโครงการคนละครึ่ง ระยะที่ 4 ที่รัฐบาลเพิ่มวงเงินสนับสนุนในการช่วยลดภาระการจับจ่ายใช้สอยในชีวิตประจําวันของประชาชน กระตุ้นการบริโภคภายในประเทศ ล่าสุด ข้อมูล ณ วันที่ 26 กุมภาพันธ์ 2565 มีผู้ใช้สิทธิ สะสมรวม 40.12 ล้านคน ยอดใช้จ่าย สะสม รวม 47,708.21 ล้านบาท แบ่งเป็น 1) โครงการคนละครึ่ง ระยะที่ 4 มีผู้ใช้สิทธิสะสม 25.91 ล้านคน ยอดใช้จ่ายสะสม 44,872.9 ล้านบาท แบ่งเป็นส่วนที่ประชาชนจ่ายสะสม 22,781.2 ล้านบาท และรัฐร่วมจ่ายสะสม 22,091.7 ล้านบาท 2) โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิสะสม 13.06 ล้านคน ยอดใช้จ่ายสะสม 2,606.01 ล้านบาท และ 3) โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิสะสม 1.15 ล้านคน ยอดใช้จ่ายสะสม 229.30 ล้านบาท
โฆษกประจําสํานักนายกรัฐมนตรีกล่าวว่า สําหรับการเปิดลงทะเบียน คนละครึ่งเฟส 4 รอบนี้ ประชาชนให้ความสนใจเป็นจํานวนมาก กดลงทะเบียนอย่างรวดเร็วทําให้เต็มสิทธิ 29 ล้านสิทธิเพียงไม่มีวันที่เปิดให้ลงทะเบียนได้ โดยประชาชนสามารถใช้จ่ายได้จนถึงวันที่ 30 เมษายน 2565 ทั้งนี้ ขอให้ประชาชนกลุ่มเดิมฯ (คนละครึ่งเฟส 3) รีบสแกน “เป๋าตัง” และใช้จ่ายภายในวันนี้ (28 ก.พ. 65) เวลา 22.59 น. หากพ้นกําหนดดังกล่าวจะถูกตัดสิทธิ ซึ่งขณะนี้มีประชาชนกลุ่มเดิมฯ ที่ยังไม่ได้เริ่มใช้สิทธิประมาณ 2.9 ล้านราย
“รัฐบาลได้ออกแบบโครงการคนละครึ่งเฟส 4 เพื่อให้ประชาชนได้มีทุนจากภาครัฐในการซื้อสินค้าอุปโภคบริโภคจําเป็นต่อการยังชีพในแต่ละวัน ร้านค้าและประชาชนต่างได้ประโยชน์จากโครงการนี้ สามารถลดภาระค่าใช้จ่ายของประชาชน และสร้างรายได้ให้แก่ผู้ประกอบการรายย่อยได้จริง เศรษฐกิจในระบบกลับมาหมุนเวียนได้ตามกลไก จึงขอเชิญชวนผู้ที่ยังไม่ได้สแกนใช้สิทธิผ่าน “เป๋าตัง” รีบใช้จ่ายภายในวันนี้ (28 ก.พ.) ก่อนเวลา 22.59 น. ไม่เช่นนั้นจะถูกตัดสิทธิทันที ซึ่งจะถือว่าเสียโอกาสไปในครั้งนี้” นายธนกร กล่าว
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักงานกิจการยุติธรรม เผยการปรับเพิ่มเกณฑ์อายุขั้นต่ำในการรับโทษทางอาญา ช่วยลดอัตราการกระทำผิดซ้ำ
วันพุธที่ 17 พฤศจิกายน 2564
กระทรวงยุติธรรม โดยสํานักงานกิจการยุติธรรม เผยการปรับเพิ่มเกณฑ์อายุขั้นต่ําในการรับโทษทางอาญา ช่วยลดอัตราการกระทําผิดซ้ํา
กระทรวงยุติธรรม โดยสํานักงานกิจการยุติธรรม เผยการปรับเพิ่มเกณฑ์อายุขั้นต่ําในการรับโทษทางอาญา ช่วยลดอัตราการกระทําผิดซ้ํา
พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม เปิดเผยว่า ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และนางขัตติยา รัตนดิลก ผู้อํานวยการสถาบันวิจัยและพัฒนากระบวนการยุติธรรม สํานักงานกิจการยุติธรรม ได้เข้าร่วมการประชุมสภาผู้แทนราษฎร เพื่อร่วมแถลงและชี้แจงรายละเอียดของร่างพ.ร.บ.แก้ไขเพิ่มเติมประมวลกฎหมายอาญา (ฉบับที่...) พ.ศ. .... ซึ่งกระทรวงยุติธรรม โดยสํานักงานกิจการยุติธรรมเป็นผู้ยกร่างกฎหมาย และทางคณะกรรมาธิการวิสามัญฯได้พิจารณาเสร็จแล้ว โดยสภาผู้แทนราษฎรได้เห็นชอบ หลักการและสาระสําคัญของร่างกฎหมาย คือ “การปรับเพิ่มเกณฑ์อายุขั้นต่ําในการรับโทษทางอาญา จากเดิม 10 ปี แก้ไขเป็น 12 ปี” โดยเสนอให้มีการแก้ไขเพิ่มเติมประมวลกฎหมายอาญา 2 มาตรา ได้แก่ มาตรา 73 และมาตรา 74 ไปแล้ว และได้ส่งร่างกฎหมายดังกล่าวเข้าสู่การพิจารณาของวุฒิสภาต่อไป
พันตํารวจโท พงษ์ธร เปิดเผยอีกว่า นายสมศักดิ์ เทพสุทิน รัฐมนตรีว่าการกระทรวงยุติธรรม เล็งเห็นว่าการนําเด็กเข้าสู่กระบวนการยุติธรรมตั้งแต่อายุยังน้อย จะมีแต่ผลเสียมากกว่าผลดี จึงเกิดการผลักดันร่างกฎหมายฉบับดังกล่าวนี้ขึ้น เพื่อประโยชน์ต่อเด็กและเยาวชน และสังคมโดยตรง ซึ่งมิติการทํางานของร่างกฎหมายใหม่จะมุ่งเน้นให้เด็กได้รับการปฏิบัติที่เหมาะสมกับช่วงวัย และพัฒนาการทางด้านร่างกาย จิตใจ ความคิด การใช้ภาษาและการแก้ปัญหา และต่อครอบครัวและสังคม จะช่วยลดภาระค่าใช้จ่ายในการประกันตัว และยังช่วยลดอัตราการกระทําผิดซ้ํา ตลอดจนภาพรวมของประเทศ คือจะทําให้ไทยเราทําตามอนุสัญญาว่าด้วยสิทธิเด็ก (Convention on the Rights of the Child -CRC) และกลไกของ Universal Periodic Review (UPR)
ทั้งนี้ กระทรวงยุติธรรมโดยสํานักงานกิจการยุติธรรมจะขับเคลื่อนเรื่องการเตรียมความพร้อมในการบังคับใช้กฎหมาย ร่วมกับหน่วยงานเครือข่ายในกระบวนการยุติธรรมสําหรับเด็กและเยาวชน และกระบวนการคุ้มครองสวัสดิภาพและสงเคราะห์เด็ก รวมถึงผลักดันเรื่องดังกล่าวผ่านทางคณะอนุกรรมการพัฒนากฎหมายและการบังคับใช้ ของคณะกรรมการพัฒนาการบริหารงานยุติธรรมแห่งชาติ (กพยช.) ต่อไป
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 26 พฤศจิกายน – 2 ธันวาคม 2564
วันศุกร์ที่ 3 ธันวาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 26 พฤศจิกายน – 2 ธันวาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 26 พฤศจิกายน – 2 ธันวาคม 2564 พบการกระทําผิด จํานวน 331 คดี คิดเป็นเงินค่าปรับ 7.62 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิต โดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 26 พฤศจิกายน – 2 ธันวาคม 2564) พบว่ามีการกระทําผิด จํานวน 331 คดี คิดเป็นเงินค่าปรับ 7.62 ล้านบาท โดยแยกเป็น สุรา จํานวน 167 คดี ค่าปรับ 1.67 ล้านบาท ยาสูบ จํานวน 121 คดี ค่าปรับ 4.68 ล้านบาท ไพ่ จํานวน 3 คดี ค่าปรับ 0.01 ล้านบาท น้ํามันและผลิตภัณฑ์น้ํามัน จํานวน 18 คดี ค่าปรับ 0.11ล้านบาท น้ําหอม จํานวน 1 คดี ค่าปรับ 0.01 ล้านบาท รถจักรยานยนต์ จํานวน 13 คดี ค่าปรับ 0.37 ล้านบาท และสินค้าอื่น ๆ จํานวน 8 คดี ค่าปรับ 0.77 ล้านบาท โดยมีของกลางแยกเป็นน้ําสุรา จํานวน 846.645 ลิตร ยาสูบ จํานวน 60,365 ซอง ไพ่ จํานวน 44 สํารับ น้ํามันและผลิตภัณฑ์น้ํามัน จํานวน 1,310.000 ลิตร น้ําหอม จํานวน 12 ขวด รถจักรยานยนต์ จํานวน 15 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 2 ธันวาคม 2564 พบว่ามีการกระทําผิด จํานวน 4,618 คดี คิดเป็นเงินค่าปรับ 104.88 ล้านบาท โดยแยกเป็น สุรา จํานวน 2,303 คดี ค่าปรับ 20.31 ล้านบาท ยาสูบ จํานวน 1,722 คดี ค่าปรับ 54.31 ล้านบาท ไพ่ จํานวน 65 คดี ค่าปรับ 0.61 ล้านบาท น้ํามันและผลิตภัณฑ์น้ํามัน จํานวน 123 คดี ค่าปรับ 14.01 ล้านบาท น้ําหอม จํานวน 23 คดี ค่าปรับ 1.01 ล้านบาท รถจักรยานยนต์ จํานวน 279 คดี ค่าปรับ จํานวน 6.21 ล้านบาท และสินค้าอื่น ๆ จํานวน 103 คดี ค่าปรับ 8.42 ล้านบาท โดยมีของกลางแยกเป็นน้ําสุรา จํานวน 28,131.325 ลิตร ยาสูบ จํานวน 1,255,678 ซอง ไพ่ จํานวน 2,632 สํารับ น้ํามันและผลิตภัณฑ์น้ํามัน จํานวน 386,958.000 ลิตร น้ําหอม จํานวน 25,645 ขวด รถจักรยานยนต์ จํานวน 337 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/729-2565-26-2-2564-59
รัฐบาลไทย-ข่าวทำเนียบรัฐบาล-ธ.ก.ส. ได้รับการจัดอันดับเครดิตเรทติ้งส์ สูงสุดที่ AAA(tha) และ F1+(tha) ต่อเนื่อง 8 ปี
วันพฤหัสบดีที่ 28 ตุลาคม 2564
ธ.ก.ส. ได้รับการจัดอันดับเครดิตเรทติ้งส์ สูงสุดที่ AAA(tha) และ F1+(tha) ต่อเนื่อง 8 ปี
​'ฟิทช์ เรทติ้งส์' คงอันดับเครดิตภายในประเทศระยะยาว ธ.ก.ส. ที่ระดับสูงสุด 'AAA(tha)' แนวโน้มอันดับเครดิต Stable และระยะสั้นที่ 'F1+(tha)' ต่อเนื่องเป็นปีที่ 8 สะท้อนถึงสถานะทางการเงินที่แข็งแกร่ง มั่นคง และมีเสถียรภาพ
​'ฟิทช์ เรทติ้งส์' คงอันดับเครดิตภายในประเทศระยะยาว ธ.ก.ส. ที่ระดับสูงสุด 'AAA(tha)' แนวโน้มอันดับเครดิต Stable และระยะสั้นที่ 'F1+(tha)' ต่อเนื่องเป็นปีที่ 8 สะท้อนถึงสถานะทางการเงินที่แข็งแกร่ง มั่นคง และมีเสถียรภาพ เป็นสถาบันการเงินเฉพาะกิจของรัฐที่มีการบริหารจัดการทางการเงินที่ดี และมีบทบาทสําคัญในการสนับสนุนนโยบายรัฐและพัฒนาภาคเกษตรได้อย่างยั่งยืนและมีประสิทธิภาพ
​นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า บริษัท ฟิทช์ เรทติ้งส์ (ประเทศไทย) จํากัด ได้ประกาศผลการจัดอันดับเครดิตของ ธ.ก.ส. โดยคงอันดับเครดิตภายในประเทศระยะยาวอยู่ที่ระดับ 'AAA(tha)' แสดงถึงความน่าเชื่อถือสูงสุดและความเสี่ยงในการผิดชําระหนี้ต่ําสุด แนวโน้มอันดับเครดิตมีเสถียรภาพ และคงอันดับเครดิตภายในประเทศระยะสั้นที่ระดับ 'F1+(tha)' ซึ่งสะท้อนถึงความสามารถสูงสุดในการชําระคืนเงินกู้ตามกําหนดและความเสี่ยงในการผิดนัดชําระหนี้ต่ําที่สุด และมีสภาพคล่องแข็งแกร่งเป็นพิเศษ ต่อเนื่องเป็นปีที่ 8 โดยเป็นอันดับเครดิตที่สูงสุดสําหรับการจัดอันดับเครดิตในประเทศ
ในการจัดอันดับเครดิตของ ธ.ก.ส. นั้น ฟิทช์เรทติ้งส์ระบุว่า ด้วยสถานะทางกฎหมายของ ธ.ก.ส. ซึ่งเป็นธนาคารเฉพาะกิจของรัฐ มีกระทรวงการคลังเป็นผู้ถือหุ้นส่วนใหญ่ โดยมีรัฐมนตรีว่าการกระทรวงการคลังเป็นประธานกรรมการ รวมทั้งบริหารงานร่วมกับคณะกรรมการ ธ.ก.ส. ซึ่งได้รับการแต่งตั้งโดยคณะรัฐมนตรี จึงมีความเป็นไปได้สูงที่รัฐบาลจะให้การสนับสนุนพิเศษนอกเหนือจากการดําเนินงานตามปกติแก่ ธ.ก.ส. อย่างทันท่วงทีในกรณีที่มีความจําเป็น อาทิ การเพิ่มทุนและการค้ําประกันเงินกู้ยืม เป็นต้น นอกจากนี้ ธ.ก.ส. ยังได้รับการชดเชยทางการเงินจากการสนับสนุนโครงการและนโยบายต่าง ๆ ของรัฐบาล เนื่องจากมีความเชี่ยวชาญในการสนับสนุนนโยบายรัฐที่มีความเกี่ยวข้องกับภาคเกษตรและการพัฒนาชนบท อีกทั้งในช่วงภาวะเศรษฐกิจชะลอตัวจากสถานการณ์การแพร่ระบาดของเชื้อไวรัสโควิด-19 ธ.ก.ส. ได้ช่วยสนับสนุนภาคเกษตรกรรม เช่น การกระจายเงินช่วยเหลือจากรัฐบาลให้กับเกษตรกร รวมทั้งการผ่อนปรนการชําระคืนเงินกู้และดอกเบี้ย และออกผลิตภัณฑ์สินเชื่อใหม่ ๆ ที่เหมาะสมให้กับเกษตรกรและผู้ประกอบการภาคเกษตร ซึ่งการจัดอันดับเครดิตนี้ยังสะท้อนให้เห็นถึงเสถียรภาพทางเครดิตและประสิทธิภาพด้านการบริหารจัดการองค์กรที่ดีในการจัดการทางการเงิน และขับเคลื่อนภารกิจเพื่อมุ่งสู่เป้าหมายในการสนับสนุนทางการเงิน และเป็นสถาบันการเงินที่มีบทบาทหลักในการพัฒนาภาคเกษตรของไทยอย่างยั่งยืนต่อไป
รัฐบาลไทย-ข่าวทำเนียบรัฐบาล-รมว.เฮ้ง ปลื้มสถานประกอบการแห่ร่วมโครงการส่งเสริมการจ้างงาน SMEs วันแรกกว่า 5,000 ราย
วันพฤหัสบดีที่ 21 ตุลาคม 2564
รมว.เฮ้ง ปลื้มสถานประกอบการแห่ร่วมโครงการส่งเสริมการจ้างงาน SMEs วันแรกกว่า 5,000 ราย
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า วันที่ 20 ตุลาคม 2564 เป็นวันแรกที่เปิดให้นายจ้าง สถานประกอบการลงทะเบียนร่วมโครงการส่งเสริมและรักษาระดับการจ้างงานในธุรกิจ SMEs ผ่านทางระบบออนไลน์ที่เว็บไซต์ ส่งเสริมการจ้างงานเอสเอ็มอี.doe.go.th
โดยจะเปิดให้ลงทะเบียนจนถึง 20 พฤศจิกายน 2564 ภาพรวมวันแรกมีผลตอบรับที่ดีมาก ข้อมูล ณ วันที่ 20 ตุลาคม เวลา 17.00 น. พบว่ามีสถานประกอบการได้รับการอนุมัติเข้าร่วมโครงการแล้ว 5,091 ราย จํานวนลูกจ้างคนไทยที่ได้รับสิทธิ์ 123,847 คน ส่วนใหญ่เป็นกิจการในพื้นที่กรุงเทพมหานครถึง 2,231 ราย จํานวนลูกจ้างคนไทยที่ได้รับสิทธิ์ 53,548 คน ปริมณฑล 1,101 ราย จํานวนลูกจ้างคนไทยที่ได้รับสิทธิ์ 29,218 คน ภาคกลาง 687 ราย จํานวนลูกจ้างคนไทยที่ได้รับสิทธิ์ 18,247 คน ภาคใต้ 454 ราย จํานวนลูกจ้างคนไทยที่ได้รับสิทธิ์ 8,799 คน ภาคเหนือ 365 ราย จํานวนลูกจ้างคนไทยที่ได้รับสิทธิ์ 6,975 คน และภาคตะวันออกเฉียงเหนือ 253 ราย จํานวนลูกจ้างคนไทยที่ได้รับสิทธิ์ 7,060 คน
“สถานการณ์การแพร่ระบาดของโรคโควิด-19 ในช่วงที่ผ่านมาทําให้สถานประกอบการจํานวนหนึ่งประสบปัญหาจนต้องหยุดกิจการชั่วคราว บางแห่งมีการลดการจ้างงานอย่างหลีกเลี่ยงไม่ได้ และมีจํานวนมากที่พยายามพยุงกิจการไปพร้อมกับรักษาระดับการจ้างงานไว้อย่างสุดกําลัง พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน เห็นถึงความจําเป็นที่รัฐบาลจะต้องมีนโยบายรักษาระดับการจ้างงานและส่งเสริมการจ้างงานใหม่ โดยอุดหนุนค่าจ้าง 3,000 บาทต่อลูกจ้างสัญชาติไทย 1 คนต่อเดือน เป็นระยะเวลา 3 เดือน ในเดือนพฤศจิกายน 2564 -มกราคม 2565 เพื่อให้สถานประกอบการขนาดเล็ก-กลางเกิดสภาพคล่อง สามารถฟื้นฟูกิจการสร้างความแข็งแรงในธุรกิจพร้อมรับการเปิดประเทศที่จะมีขึ้นเร็วๆนี้ ทั้งยังเป็นการตอบแทนธุรกิจในกลุ่ม SMEs ที่เปรียบเสมือนกระดูกสันหลังของการจ้างงานในประเทศไทย” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สําหรับสถานประกอบการที่ต้องการเข้าร่วมโครงการฯ จะต้องเป็นนายจ้างภาคเอกชนที่อยู่ในระบบประกันสังคม (ฐานข้อมูลประกันสังคม ม.33 สถานะ Active) ที่มีลูกจ้างรวมทุกสาขาไม่เกิน 200 คน ณ วันที่ 16 ตุลาคม 2564 โดยที่นายจ้างจะต้องรักษาระดับการจ้างงานไม่ต่ํากว่าร้อยละ 95 ในระหว่างเข้าร่วมโครงการฯ หากไม่สามารถรักษาระดับการจ้างงานให้ไม่ต่ํากว่าร้อยละ 95 จะไม่ได้รับเงินอุดหนุนในเดือนนั้น และกรณีนายจ้างมีการจ้างงานเพิ่มขึ้นจากยอดการจ้างงาน ณ วันที่ 16 พฤศจิกายน 2564 จะได้รับเงินอุดหนุนเพิ่มตามจํานวนการจ้างงานจริงไม่เกินร้อยละ 5 ทั้งนี้นายจ้างจะต้องจ่ายค่าจ้างไม่ต่ํากว่าอัตราค่าจ้างขั้นต่ําของแต่ละจังหวัดตามประกาศคณะกรรมการค่าจ้างฯ โดยหลักเกณฑ์สําคัญอีกประการที่นายจ้างสถานประกอบการจะได้รับการอนุมัติร่วมโครงการ คือนายจ้างจะต้องส่งเงินสมทบประกันสังคมผ่านช่องทาง e-service (e-payment) ของสํานักงานประกันสังคม ภายในวันที่ 15 ของเดือนถัดไป จึงจะได้รับเงินอุดหนุนจากโครงการฯ
ทั้งนี้ ผู้สนใจที่ต้องการสอบถามข้อมูลเพิ่มเติมสามารถติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-รองโฆษกรัฐบาล ย้ำอีกครั้ง! ภาษีที่ดินปี 65-66 จัดเก็บอัตราคงเดิม แต่ไม่ลด 90% บ้านและพื้นที่เกษตรยังได้บรรเทา
วันพฤหัสบดีที่ 3 มีนาคม 2565
รองโฆษกรัฐบาล ย้ําอีกครั้ง! ภาษีที่ดินปี 65-66 จัดเก็บอัตราคงเดิม แต่ไม่ลด 90% บ้านและพื้นที่เกษตรยังได้บรรเทา
นางสาวรัชดา ธนาดิเรก รองโฆษกประจําสํานักนายกรัฐมนตรี ย้ําอีกครั้ง! ภาษีที่ดินปี 65-66 จัดเก็บอัตราคงเดิม แต่ไม่ลด 90% บ้านและพื้นที่เกษตรยังได้บรรเทา
วันนี้ (3 มีนาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี กล่าวว่า ขณะนี้ยังคงมีการแชร์ข้อมูลคลาดเคลื่อนในโซเชียลมีเดีย เกี่ยวกับอัตราภาษีที่ดินและสิ่งปลูกสร้างและการจัดเก็บภาษี จึงขอแจ้งให้ทราบอีกครั้งว่า รัฐบาลได้ประกาศคงอัตราภาษีที่ดินและสิ่งปลูกสร้างปีภาษี 2565-2566 ในอัตราเช่นเดียวกับปี 2563-2564 แต่ไม่มีการปรับลดการจัดเก็บลง 90% เหมือนที่ผ่านมา อย่างไรก็ตาม ในปีนี้ ผู้เสียภาษียังคงได้รับการบรรเทาภาระภาษีในหลายกรณี อาทิ ที่ดินหรือสิ่งปลูกสร้างที่เจ้าของเป็นบุคคลธรรมดาและใช้ประกอบเกษตรกรรมจะได้รับยกเว้นภาษี
ทั้งนี้ การจ่ายภาษีที่ดินและสิ่งปลูกสร้างปี 2565 เมื่อคํานวณได้เท่าไร จะต้องจ่ายเต็มจํานวน เนื่องจากกระทรวงการคลังมองว่า การจัดเก็บภาษีที่ดินและสิ่งปลูกสร้างเป็นรายได้หลักที่นําเข้าสู่ท้องถิ่น ซึ่งจากที่มีการลดภาษีที่ดินฯ ลง 90% ในช่วง 2 ปีก่อนหน้านี้ ทําให้รายได้องค์กรปกครองส่วนท้องถิ่นลดลงปีละประมาณ 3 หมื่นล้านบาท ทําให้ขาดรายได้ไปพัฒนาพื้นที่
นางสาวรัชดา ยังเผยว่า ตามพระราชบัญญัติภาษีที่ดินและสิ่งปลูกสร้าง พ.ศ. 2562 ต้องประกาศอัตราภาษีที่จะใช้จัดเก็บในปี 2565 เนื่องจากอัตราภาษีเดิมที่กําหนดไว้ในบทเฉพาะกาลกําหนดให้ใช้ได้เฉพาะปี 2563 - 2564 แต่ด้วยความเข้าใจถึงความเดือดร้อนของประชาชน รัฐบาลจึงคงอัตราภาษีที่ดินฯ แบบเดิมเช่นเดียวกับปีภาษี 2563-2564 เพื่อบรรเทาผลกระทบจากการแพร่ระบาดของโรคโควิด-19 ให้กับผู้เสียภาษี และเพื่อให้ผู้เสียภาษีได้มีระยะเวลาในการปรับตัวสําหรับการชําระภาษีในอัตราที่แท้จริง
ซึ่งในปี 2565 นี้ ผู้เสียภาษียังคงได้รับการบรรเทาภาระภาษีหลายกรณี ได้แก่ 1) ที่ดินหรือสิ่งปลูกสร้างที่เจ้าของเป็นบุคคลธรรมดาและใช้ประกอบเกษตรกรรมได้รับยกเว้นภาษี 2) ที่ดินหรือสิ่งปลูกสร้างที่ใช้เป็นที่อยู่อาศัยที่เจ้าของเป็นบุคคลธรรมดา และมีชื่อในทะเบียนบ้านในวันที่ 1 มกราคม จะได้รับยกเว้นมูลค่าฐานภาษีไม่เกิน 50 ล้านบาท 3) กรณีที่เป็นเจ้าของเฉพาะสิ่งปลูกสร้าง ก็จะได้รับยกเว้นมูลค่าฐานภาษีสําหรับสิ่งปลูกสร้างที่มีมูลค่าไม่เกิน 10 ล้านบาท ดังนั้น ผู้ที่เป็นเจ้าของทรัพย์สิน มูลค่าไม่เกิน 50 ล้านบาท หรือไม่เกิน 10 ล้านบาท แล้วแต่กรณี จะไม่ได้รับผลกระทบ แต่สําหรับบุคคลที่เป็นเจ้าของทรัพย์สินดังกล่าวที่มีมูลค่าเกิน 50 ล้านบาท หรือเกิน 10 ล้านบาท แล้วแต่กรณี จะเสียภาษีเต็มอัตราเฉพาะส่วนที่เกินเท่านั้น 4) การผ่อนปรนภาระภาษีให้แก่ผู้เสียภาษีกรณีมีภาระภาษีที่ดินและสิ่งปลูกสร้าง สูงกว่าค่าภาษีโรงเรือนและที่ดินและภาษีบํารุงท้องที่ที่เคยชําระในปี 2562 จะบรรเทาภาระให้โดยเสียภาษีเท่ากับค่าภาษีปี 2562 บวกกับร้อยละ 75 ของส่วนต่างค่าภาษีปี 2565 กับปี 2562
-------------
รัฐบาลไทย-ข่าวทำเนียบรัฐบาล-การรถไฟแห่งประเทศไทยเปิดให้บริการเดินรถในเส้นทางสายเหนือที่ถูกน้ำท่วมเสียหาย
วันเสาร์ที่ 9 ตุลาคม 2564
การรถไฟแห่งประเทศไทยเปิดให้บริการเดินรถในเส้นทางสายเหนือที่ถูกน้ําท่วมเสียหาย
การรถไฟแห่งประเทศไทย (รฟท.) กระทรวงคมนาคม เปิดให้บริการเดินขบวนรถในเส้นทางสายเหนือ จํานวน 14 ขบวน หลังเจ้าหน้าที่เร่งดําเนินการซ่อมแซมทางรถไฟที่ได้ความเสียหายจากน้ําท่วม
การรถไฟแห่งประเทศไทย (รฟท.) กระทรวงคมนาคม เปิดให้บริการเดินขบวนรถในเส้นทางสายเหนือ จํานวน 14 ขบวน หลังเจ้าหน้าที่เร่งดําเนินการซ่อมแซมทางรถไฟที่ได้ความเสียหายจากน้ําท่วม โดยสามารถเปิดให้บริการได้ตามปกติในวันที่ 9 ตุลาคม 2564
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ตามที่เกิดอุทกภัยในพื้นที่หลายจังหวัดและส่งผลให้เกิดน้ําไหลเข้าท่วมทางรถไฟสายเหนือ ช่วงระหว่างสถานีบ้านหมอ - หนองโดน จังหวัดสระบุรี ได้รับความเสียหายไม่สามารถเดินรถผ่านได้ โดยได้งดเดินขบวนรถและปรับเปลี่ยนสถานีต้นทาง - ปลายทางเมื่อวันที่ 2 ตุลาคม 2564 นั้น
ล่าสุดเจ้าหน้าที่ฝ่ายการช่างโยธา และฝ่ายการอาณัติสัญญาณและโทรคมนาคมสามารถเข้าไปดําเนินการซ่อมแซมทางรถไฟและระบบอาณัติสัญญาณ รวมทั้ง ตรวจสอบสภาพทางให้มีความปลอดภัยสําหรับการเดินรถ และสามารถเปิดให้บริการเดินขบวนรถได้ตามปกติ จํานวน 14 ขบวน ดังนี้
- ขบวนรถด่วนพิเศษที่ 9/10 กรุงเทพ - เชียงใหม่ - กรุงเทพ
- ขบวนรถด่วนพิเศษที่ 7/8 กรุงเทพ - เชียงใหม่ - กรุงเทพ
- ขบวนรถเร็วที่ 109/102 กรุงเทพ - เชียงใหม่ - กรุงเทพ
- ขบวนรถธรรมดาที่ 201/202 กรุงเทพ - พิษณุโลก - กรุงเทพ
- ขบวนรถธรรมดาที่ 211/212 กรุงเทพ - ตะพานหิน - กรุงเทพ
- ขบวนรถชานเมืองที่ 301/302 กรุงเทพ - ลพบุรี - กรุงเทพ
- ขบวนรถชานเมืองที่ 317/318 กรุงเทพ - ลพบุรี - กรุงเทพ
อย่างไรก็ตาม รฟท. ได้มอบหมายให้ทุกหน่วยงานเตรียมแผนป้องกันและรับมือกับสถานการณ์น้ําท่วมในทุกพื้นที่เสี่ยง ทั้งในด้านการเดินรถ การซ่อมบํารุงทาง และระบบอาณัติสัญญาณ การลงพื้นที่เพื่อตรวจสอบความเสียหายของระบบต่าง ๆ การเตรียมความพร้อมของเจ้าหน้าที่ เครื่องมือ อุปกรณ์ให้สามารถลงพื้นที่ในการซ่อมบํารุงได้ทันที โดยให้เฝ้าระวังติดตามสถานการณ์ระดับน้ําตลอด 24 ชั่วโมง ทั้งนี้สามารถสอบถามรายละเอียดเพิ่มได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือ เฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-โฆษกรัฐบาลเผย “นายก”มอบ รมว. วธ ให้ Russell Crowe เข้าพบ โดยRussell Crowe ชื่นชมคนไทย อาหารไทย และประทับใจธรรมชาติ ที่สวยงามในประเทศไทย
วันอาทิตย์ที่ 24 ตุลาคม 2564
โฆษกรัฐบาลเผย “นายก”มอบ รมว. วธ ให้ Russell Crowe เข้าพบ โดยRussell Crowe  ชื่นชมคนไทย อาหารไทย และประทับใจธรรมชาติ ที่สวยงามในประเทศไทย
โฆษกรัฐบาลเผย “นายก”มอบ รมว. วธ ให้ Russell Crowe เข้าพบ โดยRussell Crowe  ชื่นชมคนไทย อาหารไทย และประทับใจธรรมชาติ ที่สวยงามในประเทศไทย ทําให้การเดินทางท่องเที่ยวในไทยมีความสุข พร้อมขอบคุณ”นายกฯ”
วันนี้(24ต.ค.64)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าวานนี้(23ตุลาคม2564)เวลา14.00น.ณโรงแรมแมนดารินโอเรียนเต็ลพลเอกประยุทธ์จันทร์โอชา นายกรัฐมนตรีและรัฐมนตรีว่าการกระทรวงกลาโหมมอบนายอิทธิพลคุณปลื้มรัฐมนตรีว่าการกระทรวงวัฒนธรรมให้นายRussell Croweเข้าพบโดยมีนายAllan Mckinnonเอกอัครราชทูตออสเตรเลียประจําประเทศไทยร่วมพูดคุยโอกาสนี้รัฐมนตรีว่าการกระทรวงวัฒนธรรมมอบของขวัญและช่อดอกไม้เพื่อแสดงการต้อนรับและขอบคุณนักแสดงฮอลลีวูดที่ชื่นชมประเทศไทยคนไทยและโครงการภูเก็ตแซนด์บ็อกซ์รวมทั้งยังเผยแพร่การท่องเที่ยวสถานที่ต่างๆผ่านทวิตเตอร์ส่วนตัวระหว่างถ่ายทําภาพยนตร์ในประเทศไทย
โฆษกประจําสํานักนายกรัฐมนตรีกล่าวว่านายRussell Croweกล่าวขอบคุณนายกรัฐมนตรีที่มอบของที่ระลึกให้ตนเองนั้นชื่นชมเมืองไทยเป็นอย่างมากโดยเฉพาะลักษณะนิสัยน้ําใจของคนไทยที่ทําให้เวลาที่เดินทางไปไหนรู้สึกดีอยู่เสมอโดยนายRussell Crowe ยังเดินทางไปเที่ยวสถานที่ต่างๆรวมทั้งบางกระเจ้ารู้สึกประทับใจความสวยงามของธรรมชาติในประเทศไทย สําหรับอาหารไทยชื่นชอบอาทิ แกงเผ็ดข้าวซอยพะแนงทั้งนี้นาย Russell Croweยังชื่นชมกองถ่ายภาพยนตร์ไทยว่ามีฝีมือและมีคุณภาพระหว่างการพูดคุยนาย Russell Croweยังได้เสนอข้อคิดเห็นจากการท่องเที่ยวสถานที่ต่างๆโดยแนะนําให้เพิ่มป้ายบอกทางภาษาอังกฤษในพื้นที่ต่างๆให้มากขึ้นโดยเฉพาะสถานที่ที่เป็นแหล่งท่องเที่ยวใหม่ๆเพื่อให้นักท่องเที่ยวชาวต่างชาติได้รับความสะดวก รวมทั้งยังสนใจสอบถามรายละเอียดวัฒนธรรมไทยภาษไทยที่ยังไม่เข้าใจอาทิคําว่าขอบคุณมากกับขอบคุณครับด้วย
โฆษกประจําสํานักนายกรัฐมนตรีกล่าวต่อว่ารัฐบาลส่งเสริมอุตสาหกรรมการถ่ายทําภาพยนตร์ต่างประเทศในประเทศไทยโดยประเทศไทยถือเป็นจุดหมายปลายหนึ่งของคณะถ่ายทําภาพยนตร์จากทั่วโลกด้วยความได้เปรียบทั้งความสวยงามของสถานที่ ความพร้อมด้านโครงสร้างพื้นฐานการถ่ายทําอุปกรณ์ที่ทันสมัยและบุคลากรไทยที่มีความชํานาญและคุณภาพรวมทั้งมาตรการสนับสนุนของภาครัฐอย่างไรก็ตามอาจมีการชะลอตัวจากการแพร่ระบาดของโรคติดเชื้อไวรัสโคโรนา2019ส่งผลกระทบต่ออุตสาหกรรมภาพยนตร์ทั่วโลกนายกรัฐมนตรีเคยกล่าวถึง"เสน่ห์"ของประเทศไทยนอกจากความสวยงามของธรรมชาติและความหากหลายวัฒนธรรม คือ"รอยยิ้ม"และความเป็นมิตรของคนไทยที่พร้อมต้อนรับผู้มาเยือนอยู่ทุกเมื่อ
___________
รัฐบาลไทย-ข่าวทำเนียบรัฐบาล-ปลัด สธ. กำชับ จ.ภูเก็ต ติดตามสถานการณ์โควิด 19 ใกล้ชิด จัดระบบดูแลที่บ้านและชุมชนรองรับ
วันพฤหัสบดีที่ 6 มกราคม 2565
ปลัด สธ. กําชับ จ.ภูเก็ต ติดตามสถานการณ์โควิด 19 ใกล้ชิด จัดระบบดูแลที่บ้านและชุมชนรองรับ
ปลัดกระทรวงสาธารณสุข ติดตามสถานการณ์โควิด 19 จังหวัดภูเก็ต พบผู้ติดเชื้อเพิ่มขึ้นสอดคล้องกับภาพรวมประเทศ กําชับติดตามประเมินสถานการณ์ใกล้ชิด เน้นจัดระบบการรักษาที่บ้านหรือชุมชน เพื่อให้โรงพยาบาลรองรับผู้ป่วยกลุ่มสีเหลือง/แดง และไม่กระทบการให้บริการ
ปลัดกระทรวงสาธารณสุข ติดตามสถานการณ์โควิด 19 จังหวัดภูเก็ต พบผู้ติดเชื้อเพิ่มขึ้นสอดคล้องกับภาพรวมประเทศ กําชับติดตามประเมินสถานการณ์ใกล้ชิด เน้นจัดระบบการรักษาที่บ้านหรือชุมชน เพื่อให้โรงพยาบาลรองรับผู้ป่วยกลุ่มสีเหลือง/แดง และไม่กระทบการให้บริการผู้ป่วยอื่น ๆ เตรียมเสนอ ศบค.ระงับลงทะเบียนTest & GO ถึง 31 ม.ค. 65
วันนี้ (6 มกราคม 2565) ที่โรงพยาบาลวชิระภูเก็ต อ.เมือง จ.ภูเก็ต นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นายณรงค์ วุ่นซิ้ว ผู้ว่าราชการจังหวัดภูเก็ต และคณะผู้บริหารกระทรวงสาธารณสุข ร่วมรับฟังสถานการณ์โรคโควิด 19 ในพื้นที่ จ.ภูเก็ต และรับฟังปัญหาอุปสรรคในการดําเนินงานตามระบบSandbox และระบบ Test & GO จากตัวแทนผู้ประกอบการภาคเอกชน จ.ภูเก็ต โดยนายแพทย์เกียรติภูมิกล่าวว่า ขณะนี้ จ.ภูเก็ต เริ่มพบผู้ติดเชื้อเพิ่มขึ้น สอดคล้องกับภาพรวมของประเทศ และเป็นไปตามการคาดการณ์ของกรมควบคุมโรค จํานวนผู้ติดเชื้อรายใหม่ประมาณ 150 รายต่อวัน ส่วนใหญ่มีประวัติใกล้ชิดผู้ป่วย ทํากิจกรรมรวมกลุ่มกัน รวมถึงผู้ที่ให้บริการนักท่องเที่ยว โดยผู้ติดเชื้อร้อยละ 98 ไม่มีอาการ ที่เหลือมีอาการเล็กน้อย และไม่พบผู้เสียชีวิตมากว่า 2 สัปดาห์
นายแพทย์เกียรติภูมิ กล่าวต่อว่า จากการแพร่ระบาดของสายพันธุ์โอมิครอนทั่วโลก จ.ภูเก็ต ซึ่งเป็นพื้นที่นําร่องรับนักท่องเที่ยวต่างชาติ จึงมีโอกาสที่จะพบผู้ติดเชื้อมากขึ้น ได้กําชับให้ติดตามประเมินสถานการณ์การติดเชื้ออย่างใกล้ชิด เพื่อเตรียมความพร้อมทรัพยากร ทั้งด้านเตียง ยาและเวชภัณฑ์ รองรับ โดยให้เน้นการจัดระบบการรักษาที่บ้านหรือชุมชน (Home Isolation : HI / Community Isolation : CI) เนื่องจากผู้ติดเชื้อส่วนใหญ่เป็นกลุ่มสีเขียวที่ไม่มีอาการหรือมีอาการน้อย พร้อมมีระบบติดตามอาการ และสื่อสารเพื่อสร้างความมั่นใจแก่ผู้ติดเชื้อและครอบครัว ทั้งนี้ เพื่อให้โรงพยาบาลสามารถรองรับการรักษาผู้ป่วยกลุ่มสีเหลืองและแดง รวมถึงให้บริการผู้ป่วยอื่นๆได้ตามปกติ นอกจากนี้ ได้ให้เพิ่มการจัดบริการฉีดวัคซีนเชิงรุกในพื้นที่ เพื่อให้ประชาชนได้รับวัคซีนมากที่สุดรวมทั้งจะเสนอ ศบค.ชุดใหญ่ให้มีการปรับพื้นที่สถานการณ์โรคโควิด 19 ทั่วประเทศ มีมาตรการป้องกันควบคุมโรคที่เข้มข้นมากขึ้น ส่วนพื้นที่นําร่องการท่องเที่ยวยังคงไว้ตามเดิม แต่ให้ระงับการลงทะเบียนระบบ Test & GO ต่อไปจนถึง 31 มกราคม 2565
************************************** 6 มกราคม 2565
รัฐบาลไทย-ข่าวทำเนียบรัฐบาล-รฟม. ชี้แจงกรณีการทรุดตัวอาคาร สน.หัวหมาก มิได้เกิดจากสาเหตุการก่อสร้างโครงการรถไฟฟ้าสายสีส้ม (ตะวันออก)
วันเสาร์ที่ 27 สิงหาคม 2565
รฟม. ชี้แจงกรณีการทรุดตัวอาคาร สน.หัวหมาก มิได้เกิดจากสาเหตุการก่อสร้างโครงการรถไฟฟ้าสายสีส้ม (ตะวันออก)
ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
ตามที่ สื่อมวลชนและสื่อสังคมออนไลน์ ได้มีการเผยแพร่ข่าวกรณี พื้นที่ของสถานีตํารวจนครบาลหัวหมาก และสถานีดับเพลิงและกู้ภัยหัวหมากเกิดทรุดตัวลง โดยได้มีการกล่าวถึงว่า บริเวณด้านหน้าของสถานีตํารวจนครบาลหัวหมากมีการก่อสร้างสถานีรถไฟฟ้า นั้น
ในการนี้ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ขอเรียนชี้แจงว่า พื้นที่เกิดเหตุอยู่ห่างจากเขตก่อสร้างสถานี กกท. (OR18) โครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ประมาณ 25 เมตร จากการสํารวจพบว่าในส่วนอื่น ๆ ของอาคารดังกล่าวห่างจากพื้นที่ก่อสร้างประมาณ 17 เมตร ไม่มีความเสียหาย
ทั้งนี้ ในระหว่างการก่อสร้างโครงการรถไฟฟ้าสายสีส้ม (ตะวันออก) รฟม. ได้มีการตรวจวัดการทรุดตัวของอาคารโดยรอบพื้นที่ก่อสร้างอย่างสม่ําเสมอ ซึ่งสภาพโดยรอบพื้นที่ก่อสร้างสถานี กกท. (OR18) ในช่วงปี 2561 - 2563 ที่มีการก่อสร้างโดยใช้เครื่องจักรขนาดใหญ่และก่อให้เกิดการสั่นสะเทือน (งานก่อสร้างผนัง D-wall บริเวณทางขึ้น-ลง ที่อยู่ใกล้ สน.หัวหมาก ได้ดําเนินการแล้วเสร็จเมื่อ 10 มกราคม 2563) ไม่พบการเคลื่อนตัวที่ผิดปกติแต่อย่างใด
ปัจจุบัน การก่อสร้างสถานีรถไฟฟ้าดังกล่าว กําลังดําเนินงานภายใน ได้แก่ งานสถาปัตยกรรมและงานระบบไฟฟ้าเครื่องกล ซึ่งไม่ได้ก่อให้เกิดการสั่นสะเทือนแต่อย่างใด นอกจากนี้ ค่าตรวจวัดการทรุดตัวเมื่อเดือนธันวาคม 2563 ยังไม่พบความผิดปกติ ดังนั้น การทรุดตัวของพื้นในอาคาร สน.หัวหมาก จึงไม่ได้เกิดจากสาเหตุการก่อสร้างโครงการรถไฟฟ้าสายสีส้ม (ตะวันออก) แต่อย่างใด
ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 16 พฤศจิกายน 2564​ พบพนักงานติดเชื้อไวรัส COVID-19 จำนวน​ 1 ราย​
วันอังคารที่ 16 พฤศจิกายน 2564
ประกาศ ขสมก. ประจําวันที่ 16 พฤศจิกายน 2564​ พบพนักงานติดเชื้อไวรัส COVID-19 จํานวน​ 1 ราย​
ประกาศ ขสมก. ประจําวันที่ 16 พฤศจิกายน 2564​ พบพนักงานติดเชื้อไวรัส COVID-19 จํานวน​ 1 ราย​
1. พนักงานเก็บค่าโดยสารรถปรับอากาศ สาย 73 เพศชาย อายุ 23 ปี